
DR.30.11.2021 89 

 
bentuk reskilling dan upskilling. Kedua-dua bentuk latihan ini pada hemat saya, sangat 
diperlukan dan ketika sedang berhadapan contohnya dengan pandemik COVID-19 ini, 
menyaksikan ramai pekerja kita kehilangan kerja. 

 Berdasarkan statistik Program SL1M pada 31 Disember 2018, seramai 226,251 
orang peserta terbabit dalam program ini, motivasi dan temu duga. Manakala, seramai 
132,261 orang peserta dibantu, 70 peratus daripadanya telah berjaya didapatkan 
pekerjaan. Namun begitu, Program SL1M ini telah dihapuskan dan digantikan dengan 
Program PROTEGE. Program PROTEGE ini katanya telah diberikan suntikan elemen 
latihan keusahawanan bagi melahirkan lebih ramai usahawan berdaya maju. 

 Soalan saya, apakah penambahbaikan yang telah dilakukan dengan program ini 
dan apakah status keberkesanan Program PROTEGE ini dalam kalangan masyarakat 
berbanding skim yang ditawarkan sebelum ini.  

Seterusnya, perkara B.46 Butiran 030100 – Tenaga Kerja. Syabas dan tahniah 
kepada kementerian. Saya hendak mendapatkan penjelasan daripada Yang Berhormat 
Menteri, khususnya berkaitan dengan jumlah pemberhentian pekerja ekoran COVID-19 
dan apakah langkah yang telah diambil oleh kementerian dalam menangani masalah ini. 
Sekian, terima kasih. 

 Tuan Pengerusi: Terima kasih Yang Berhormat Jerai. Dipersilakan Yang 
Berhormat Kapar. 

 
5.26 ptg. 

 Dato’ Abdullah Sani bin Abdul Hamid [Kapar]: Terima kasih Tuan Pengerusi. 
Saya ingin menyinggung Butiran 030200 – Keselamatan dan Kesihatan Pekerja. Saya 
hendak tanya dengan Yang Berhormat Menteri, apakah telah dilaksanakan dalam 
persetujuan untuk menambah JTK yang menjalankan penguatkuasaan supaya lebih 
efisien dan lebih teratur dan lebih secepat dan pantas. 

 Kedua, saya ingin menyinggung Butiran 030300 – Hal Ehwal Kesatuan Sekerja 
bersekali dengan Butiran 041000 – Program Hal Ehwal Kesatuan Sekerja, dalam RM2.6 
juta peruntukan. Saya hendak tanya, sekarang ini kita ada lapan peratus sahaja dalam 
seluruh 14 juta pekerja ini, ada lapan peratus sahaja yang berkesatuan.  

 Apakah langkah kementerian untuk memastikan yang selebih 92 peratus itu dapat 
meraikan dan menjadi kesatuan supaya mereka juga mendapat hak dalam perjanjian 
bersama yang membolehkan lebih baik daripada Akta Pekerja 1955. Ketiga, tanpa 
melengah waktu saya ingin merujuk kepada Butiran 030500 – Mahkamah Perusahaan. 
Mahkamah Perusahaan, Tuan Pengerusi, kita tidak ada Mahkamah Tinggi. Lepas 
Mahkamah Perusahaan, kena pergi ke Mahkamah Tinggi. Mahkamah Tinggi di luar, 
banyak masalah kerana Hakim-hakim Yang Arif dia tidak begitu arif dalam soal pekerjaan.  

 Jadi saya minta supaya langkah seterusnya ialah Mahkamah Tinggi Perusahaan 
yang membolehkan Hakim-hakim itu yang arif tentang pekerjaan dan sebelum pergi ke 
Mahkamah Rayuan ataupun Persekutuan. 

 Seterusnya Butiran 040200 – Emolumen Kakitangan Kontrak, RM2.3 juta. Saya 
hendak minta penjelasan daripada Yang Berhormat Menteri, kontrak ini macam mana ini. 
Kontrak ini. Adakah kontrak ini bertahun-tahun atau kontrak ini berlarutan, berpanjangan 
sehingga sebelum 15 tahun untuk mereka ditetapkan. Saya hendak tahu RM2.3 juta 
daripada mana terbitnya. 

 Seterusnya tanpa melengahkan waktu, Butiran 040800 – Program Latihan 
Kemahiran berjumlah RM3.4 juta dan juga bersekali dengan Butiran 020000 – 
Pembangunan Modal Insan. Dalam rangkuman dua ini, banyak mengajar kita ketika kita 
dalam proses pandemik ini, Tuan Pengerusi.  

 Kita tengok banyak sangat hampir ratusan ribu orang pekerja yang telah 
kehilangan pekerjaan. TVET ini, boleh atau tidak diperlebar kepada mereka yang dibuang 
kerja, yang sudah tidak ada— umur sudah 45 tahun ini, sudah celaru hendak kerja apa. 



bentuk reskilling dan upskilling. Kedua-dua bentuk latihan ini pada hemat saya, sangat diperlukan dan ketika sedang berhadapan contohnya dengan pandemik COVID-19 ini, menyaksikan ramai pekerja kita kehilangan kerja. Berdasarkan statistik Program SL1M pada 31 Disember 2018, seramai 226,251 orang peserta terbabit dalam program ini, motivasi dan temu duga. Manakala, seramai 132,261 orang peserta dibantu, 70 peratus daripadanya telah berjaya didapatkan pekerjaan. Namun begitu, Program SL1M ini telah dihapuskan dan digantikan dengan Program PROTEGE. Program PROTEGE ini katanya telah diberikan suntikan elemen latihan keusahawanan bagi melahirkan lebih ramai usahawan berdaya maju. Soalan saya, apakah penambahbaikan yang telah dilakukan dengan program ini dan apakah status keberkesanan Program PROTEGE ini dalam kalangan masyarakat berbanding skim yang ditawarkan sebelum ini. Seterusnya, perkara B.46 Butiran 030100- Tenaga Kerja. Syabas dan tahniah kepada kementerian. Saya hendak mendapatkan penjelasan daripada Yang Berhormat Menteri, khususnya berkaitan dengan jumlah pemberhentian pekerja ekoran COVID-19 dan apakah langkah yang telah diambil oleh kementerian dalam menangani masalah ini. Sekian, terima kasih. Tuan Pengerusi: Terima kasih Yang Berhormat Jerai. Dipersilakan Yang Berhormat Kapar. 5.26 ptg. Dato' Abdullah Sani bin Abdul Hamid [Kapar]: Terima kasih Tuan Pengerusi. Saya ingin menyinggung Butiran 030200- Keselamatan dan Kesihatan Pekerja. Saya hendak tanya dengan Yang Berhormat Menteri, apakah telah dilaksanakan dalam persetujuan untuk menambah JTK yang menjalankan penguatkuasaan supaya lebih efisien dan lebih teratur dan lebih secepat dan pantas. Kedua, saya ingin menyinggung Butiran 030300- Hal Ehwal Kesatuan Sekerja bersekali dengan Butiran 041000- Program Hal Ehwal Kesatuan Sekerja, dalam RM2.6 juta peruntukan. Saya hendak tanya, sekarang ini kita ada lapan peratus sahaja dalam seluruh 14 juta pekerja ini, ada lapan peratus sahaja yang berkesatuan. Apakah langkah kementerian untuk memastikan yang selebih 92 peratus itu dapat meraikan dan menjadi kesatuan supaya mereka juga mendapat hak dalam perjanjian bersama yang membolehkan lebih baik daripada Akta Pekerja 1955. Ketiga, tanpa melengah waktu saya ingin merujuk kepada Butiran 030500- Mahkamah Perusahaan. Mahkamah Perusahaan, Tuan Pengerusi, kita tidak ada Mahkamah Tinggi. Lepas Mahkamah Perusahaan, kena pergi ke Mahkamah Tinggi. Mahkamah Tinggi di luar, banyak masalah kerana Hakim-hakim Yang Arif dia tidak begitu arif dalam soal pekerjaan. Jadi saya minta supaya langkah seterusnya ialah Mahkamah Tinggi Perusahaan yang membolehkan Hakim-hakim itu yang arif tentang pekerjaan dan sebelum pergi ke Mahkamah Rayuan ataupun Persekutuan. Seterusnya Butiran 040200- Emolumen Kakitangan Kontrak, RM2.3 juta. Saya hendak minta penjelasan daripada Yang Berhormat Menteri, kontrak ini macam mana ini. Kontrak ini. Adakah kontrak ini bertahun-tahun atau kontrak ini berlarutan, berpanjangan sehingga sebelum 15 tahun untuk mereka ditetapkan. Saya hendak tahu RM2.3 juta daripada mana terbitnya. Seterusnya tanpa melengahkan waktu, Butiran 040800- Program Latihan Kemahiran berjumlah RM3.4 juta dan juga bersekali dengan Butiran 020000- Pembangunan Modal Insan. Dalam rangkuman dua ini, banyak mengajar kita ketika kita dalam proses pandemik ini, Tuan Pengerusi. Kita tengok banyak sangat hampir ratusan ribu orang pekerja yang telah kehilangan pekerjaan. TVET ini, boleh atau tidak diperlebar kepada mereka yang dibuang kerja, yang sudah tidak ada-- umur sudah 45 tahun ini, sudah celaru hendak kerja apa.